Mihai Leu are probleme de sănătate! Fostul pugilist a fost internat recent la Spitalul Fundeni din Capitală, după ce a avut complicații în urma unei operații. Profesorul Irinel Popescu, șeful secției Chirurgie Generală II de la Institutul Clinic Fundeni, a oferit și primele declarații despre starea de sănătate a fostului sportiv.
Mihai Leu a ajuns pe mâinile medicilor! Fostul campion la raliuri și deținătorul a trei titluri de campion național la Viteză în Coastă, a fost transferat de la Hunedoara și internat la Spitalul Fundeni din București. Conform Gândul, în urmă cu trei săptămâni, el a fost operat, dar au apărut și complicații.
Profesorul Irinel Popescu a dezvăluit care este starea de sănătate a lui Mihai Leu! Doctorul a precizat că acesta a avut o complicație la plaga din urma intervenției chirurgicale. În prezent, fostul sportiv se află internat la Spitalul Fundeni din Capitală.
„El a fost operat acum vreo lună de zile, la Spitalul Militar, și a avut o ușoară complicație la plagă, cumva neimportant”, a spus profesorul dr. Irinel Popescu, pentru Gândul.
După ce și-a îngrijorat fanii, Mihai Leu a oferit primele declarații despre starea lui, precizând că se simte bine și nu este vorba de nimic grav.
„Mă simt foarte bine, nu a fost ceva grav, sunt pe mâini bune, ale domnului profesor Irinel Popescu, cu care am o relație specială de când am fost operat de dânsul, în 2014. Am încredere totală în domnul profesor.Abia aștept să mă refac complet, pentru a participa la următoarea cursă, pe Transalpina, din 25- 26 mai”, a spus Mihai Leu, pentru sursa citată anterior.
În 2014, Mihai Leu, dublu campion mondial la box și campion național absolut la raliuri, a fost diagnosticat cu cancer la colon. Atunci, el a stat internat două luni în spital și a suferit două operații.
„În viață treci prin momente foarte grele, însă întotdeauna este important să nu cedezi. Există o vorbă: Când nu mai poți, mai poți un pic. Este important să ai putere, pentru că, de la o anumită vârstă, nu ești numai tu motivul pentru care trebuie să lupți, ci ai o familie lângă tine, pentru care merită să faci eforturi foarte mari. Am avut probleme mari, dar am fost convins din prima secundă că voi trece peste”, declara sportivul.